امریکا د افغانستان د پاره نوی سفیر ټاکلی
د واېټ هاوس اعلامیه وايي ښاغلی باس په تیرې یوي لسیزې کې په عراق، شام او په جنوب لویدیځي ایشیا کې د ترهګرۍ او د بي ثباتې پر ضد مبارزه کې زیاته تجربه لري.
واشنګټن ډي سي — واېټ هاوس یا سپنې ماڼۍ د پنجشنبې په ورځ ( جولاۍ ٢٠) اعلان کړی صدر ډانلډ ټرمپ په افغانستان کې جان باس د امریکا د سفیر په توگه ټاکلی دی. ښاغلی جان باس د امریکا په بهرنیو چارو وزارت کې پخوانی او با تجربه لوړپوړی ډپیلوماټ دی. هغه د کال ١٩٨٨راهیسې د امریکا په بهرینو چارو وزارت کې د ډېپلوماټ په حېث کار شروع کړی دی. اوس مهال هغه په ترکېې کې د ٢٠١۴ کال راهیسې د امریکا د سفیر په توگه کار کوي. ښاغلی باس د ٢٠٠٩ څخه تر ٢٠١٢ کال پورې په جارجیا کې د امریکا سفیر وو. د واېټ هاوس اعلامیه کې راغلي چې ښاغلی باس په تیرې یوي لسیزې کې په عراق، شام او په جنوب لویدیځي اسیا کې د ترهګرۍ او د بي ثباتې پر ضد مبارزه کې زیات او مهم نقش درلودلی دی. هغه د ملک نه بهر شپږ امریکاېې ماموریتونه کړي او دغه راز ېې د امریکا د بهرنیو چارو په وزارت کې په لوړو څوکو هم کار کړی دی. ددی نه علاوه صدر ټرمپ تیره ورځ د امریکا د دفاع وزارت پنټگان ته هم ورغلی وو او هلته ېې د تړلو دروازو تر شا د امریکا د دفاع وزیر جیمز میټس او د دفاع وزارت د نورو چارواکو سره د افغانستان او د داعش پر ضد مبارزې په گډون په یو شمیر مهمو مسایلو خبرې وکړې. ښاغلي ټرمپ افغانستان ته د نورو ځواکونو د لیږلو په اړه د خبریالانو پوښتنو ته په ځواب کې وویل "موږ به وگورو، او موږ د اسلامی دولت د ډلی پرضد ډیر زیات پرمختگ کړی دی. د اسلامی دولت ډله به زر ماته وخوري". د وي او ای اشنا په مننه!